*είδαμε ότι ο συγγραφέας/ αφηγητής επιλέγει , ανάλογα με την οπτική του γωνία, τα γεγονότα που θα αποτελέσουν το υλικό της αφήγησης του. Το υλικό αυτό μπορεί να το παρουσιάζει με τους παρακάτω αφηγηματικούς τρόπους, οι οποίοι αποτελούν μέρος των αφηγηματικών τεχνικών και απαντούν στο ερώτημα « πώς αφηγείται» κάποιος*

 *είναι η παρουσίαση γεγονότων και πράξεων, την οποία ο Πλάτων και ο Αριστοτέλης διέκριναν σε « μίμηση « και « διήγηση». Η αφήγηση διακρίνεται σε:*

*η αφήγηση, δηλ. γίνεται σε πρώτο πρόσωπο ( πρωτοπρόσωπη αφήγηση) από κάποιον αφηγητή ( ομοδιηγητικός αφηγητής) που μπορεί να είναι είτε ο ίδιος ο συγγραφέας είτε κάποιο πρόσωπο- ήρωας , πραγματικό ή φανταστικό, που μετέχει στη δράση και προσεγγίζει τα γεγονότα μέσα από μια εσωτερική οπτική γωνία- εστίαση*

***ΛΕΙΤΟΥΡΓΙΑ****: προσδίδει αμεσότητα, παραστατικότητα, ζωντάνια, αφού η αφήγηση λαμβάνει τη μορφή προσωπικής μαρτυρίας. Καταδεικνύει εξομολογητική διάθεση, ενισχύει την αληθοφάνεια των χαρακτήρων και καθιστά τον λόγο πιο πειστικό. Ο δέκτης ταυτίζεται με το πρόσωπο που αφηγείται , βιώνει άμεσα τα « δρώμενα» και παρακολουθεί με αμείωτο ενδιαφέρον την εξέλιξη της δράσης*

 *πρόκειται για την απρόσωπη αφήγηση σε τρίτο πρόσωπο ( τριτοπρόσωπη αφήγηση) από κάποιον αφηγητή ( ετεροδιηγητικός αφηγητής) που μπορεί να είναι είτε ο ίδιος ο συγγραφέας είτε κάποιο άλλο πρόσωπο και ο οποίος είναι αμέτοχος στη δράση*

***ΛΕΙΤΟΥΡΓΙΑ****: δημιουργεί την αίσθηση της αντικειμενικότητας, της αποστασιοποίησης από τα δρώμενα. Παρέχει τη δυνατότητα στον δέκτη να αντιληφθεί/ ερμηνεύσει/ αξιολογήσει τα γεγονότα από τη δική του οπτική. Ενισχύει την αντίληψη της αμεροληψίας και ουδετερότητας του αφηγητή*

 *είναι τα διαλογικά μέρη σε ευθύ λόγο και σε πρώτο πρόσωπο. Ο αφηγητής δίνει τον λόγο στους ήρωες του, δείχνοντας έτσι τα γεγονότα να συμβαίνουν , όπως εξάλλου κάνει και ο θεατρικός συγγραφέας*

***ΛΕΙΤΟΥΡΓΙΑ:*** *προσδίδει στην αφήγηση δραματικότητα, φυσικότητα, ζωντάνια, παραστατικότητα, αμεσότητα. Πρόκειται για μια καθαρά θεατρική τεχνική « σκηνή». Συντελεί στην πειστικότερη διαγραφή των χαρακτήρων, προσδίδοντας στα πρόσωπα αληθοφάνεια, προσιδιάζει στην ανθρώπινη ιδιότητα του αφηγητή, που δεν μπορεί να είναι παντογνώστης. Ο αναγνώστης αντλεί μέσω του διαλόγου πληροφορίες για πρόσωπα και γεγονότα. Εξυπηρετεί την εξέλιξη της δράσης, προετοιμάζει σκηνές που θα ακολουθήσουν. Η αφήγηση αποκτά ζωντάνια, αφού ο δέκτης αισθάνεται πως γίνεται « αυτόπτης μάρτυρας» των γεγονότων, καθίσταται κοινωνός του μύθου. Παρέχει στον δέκτη τη δυνατότητα να αποκτήσει προσωπική εικόνα/ αντίληψη για τα γεγονότα της αφήγησης, ώστε να διαμορφώσει ανεπηρέαστα τη δική του άποψη*

 *είναι η αναπαράσταση προσώπων, τόπων, αντικειμένων, η αφήγηση καταστάσεων. Η περιγραφή αναφέρεται σε κάτι στατικό, ενώ η αφήγηση καταδεικνύει την εξέλιξη στον χρόνο*

***ΛΕΙΤΟΥΡΓΙΑ:*** *σκιαγραφεί τα πρόσωπα, στήνει το σκηνικό της δράσης και γενικά φωτίζει την αφήγηση με διάφορες άμεσες ή έμμεσες πληροφορίες. Συντελεί στη μετάβαση από το ένα αφηγηματικό μέρος στο άλλο. Συνιστά επιβράδυνση της δράσης για αυτό προκαλεί αγωνία και αναμονή στον αναγνώστη, προσφέρει αισθητική απόλαυση, διακόπτει την αφηγηματική ροή , προσδίδοντας στον λόγο ποικιλία*

 *είναι η παρεμβολή σχολίων, σκέψεων, έκφραση γνώμης από τον αφηγητή, έξω από τη ροή της αφήγησης*

 *ο αφηγητής αποδίδει σε γ΄πρόσωπο και σε ιστορικό χρόνο ενδόμυχες σκέψεις, τις διαθέσεις και εσωτερικά συναισθήματα ενός προσώπου της ιστορίας ( χωρίς δηλ. να αλλάξει την τριτοπρόσωπη αφήγηση ούτε τον χρόνο) . Το ρήμα εξάρτησης παραλείπεται, π.χ. Οι απόψεις του ήταν ξεκάθαρες. Ήθελε να εργαστεί στο εξωτερικό*

***ΛΕΙΤΟΥΡΓΙΑ****: ο αποδέκτης της αφήγησης αποκτά τη δυνατότητα άμεσης πρόσβασης στις σκέψεις ή τον λόγο ενός ήρωα της αφήγησης. Συνδυάζει τα πλεονεκτήματα του άμεσου και του πλάγιου λόγου, επιτυγχάνει μια έντονη αμφισημία ( ο δέκτης δεν είναι βέβαιος ,αν πρόκειται για σκέψεις του αφηγητή ή του ήρωα). Προσφέρει σημαντική αφηγηματική ευελιξία*

 *η απόδοση σκέψεων, συναισθημάτων, αναμνήσεων, συνειρμών του ήρωα ( α΄πρόσωπο, ενεστώτας) χωρίς παρέμβαση του αφηγητή. Μοιάζει με τον ευθύ λόγο όμως εδώ δεν υπάρχουν τα εισαγωγικά, οι παύλες και τα λεκτικά ρήματα*

***ΛΕΙΤΟΥΡΓΙΑ:*** *αναδεικνύει τη στοχαστική διάθεση του ήρωα, συνιστά μια προσπάθεια να αποδοθεί ο εσωτερικός δυναμισμός του ανθρώπου και τα άμεσα δεδομένα της συνείδησης και καλεί τον αναγνώστη να συμμετάσχει ενεργά στα δρώμενα. Αποκαλύπτει πτυχές της προσωπικότητας που αιτιολογούν πρακτικές, συμπεριφορές και επιλογές του ήρωα. Συνομιλεί με τον εαυτό του, τονίζεται η μοναξιά του. Εκφράζει φωναχτά τις σκέψεις & τα συναισθήματα του και προσπαθεί να δώσει λύση στον προβληματισμό του Αποτελεί τον λόγο χωρίς ακροατή.*

***{ χρόνος έξω από την αφήγηση}***

* *Ο ΧΡΟΝΟΣ ΤΟΥ ΠΟΜΠΟΥ: η εποχή κατά την οποία ζει ο πομπός/ συγγραφέας &στέλνει το μήνυμα*
* *Ο ΧΡΟΝΟΣ ΤΟΥ ΔΕΚΤΗ: η εποχή κατά την οποία ζει ο δέκτης/αναγνώστης & διαβάζει την ιστορία*
* *Ο ΧΡΟΝΟΣ ΤΩΝ ΓΕΓΟΝΟΤΩΝ / Ή ΧΡΟΝΟΣ ΤΟΥ ΑΦΗΓΗΤΗ: η εποχή/ χρονική στιγμή κατά την οποία διαδραματίζονται τα γεγονότα της αφήγησης*

***{ αποτελεί τον χρόνο του αφηγήματος}***

* *Ο ΧΡΟΝΟΣ ΤΗΣ ΙΣΤΟΡΙΑΣ: ο χρόνος μέσα στον οποίο εκτυλίσσονται τα γεγονότα που συνιστούν την ιστορία της αφήγησης. Είναι ο φυσικός χρόνος , αλλιώς ευθύγραμμος ή ημερολογιακός χρόνος αφήγησης.*
* *Ο ΧΡΟΝΟΣ ΤΗΣ ΑΦΗΓΗΣΗΣ*: γενικά δε συμπίπτει με τον χρόνο της ιστορίας { είναι ο χρόνος του αφηγητή}.
* *Σε κάποιες περιπτώσεις* ο χρόνος της αφήγησης συμπίπτει με τον φυσικό χρόνο της ιστορίας {= ευθύγραμμη αφήγηση} & άλλοτε δε συμπίπτει { αναχρονίες}.Η φυσική σειρά των γεγονότων παραβιάζεται με τις παρακάτω τεχνικές:

*α) αναφέρεται σε γεγονότα προγενέστερα από το σημείο της ιστορίας στο οποίο βρισκόμαστε σε μια δεδομένη στιγμή*

*β) με αφήγηση/ ανάκληση εκ των προτέρων γεγονότων τα οποία θα διαδραματιστούν αργότερα*

*γ) η αφήγηση αρχίζει από το μέσο της υπόθεσης, από το « κέντρο» του μύθου, δηλ. από το γεγονός που αποτελεί την « καρδιά» της πλοκής, το πιο ουσιαστικό και το καίριο περιστατικό*

***ΛΕΙΤΟΥΡΓΙΑ:*** *δημιουργείται στον αναγνώστη ένα αφηγηματικό κενό, δηλ. κάποια απορία και ορισμένα ερωτηματικά για τα γεγονότα που χρονικά προηγούνται και τα οποία ο αναγνώστης προς το παρόν αγνοεί. Το αφηγηματικό κενό , προκαλεί το ενδιαφέρον, διεγείρει την προσοχή του αναγνώστη, επειδή ακριβώς του δημιουργεί εύλογες απορίες, αίρεται στη συνέχεια με αναδρομική αφήγηση, που προσδίδει στην αφήγηση ποικιλία*

*η κύρια αφήγηση συχνά εμπλουτίζεται και συμπληρώνεται από άλλες δευτερεύουσες ιστορίες, που παρεμβάλλονται στην εξέλιξη της αρχικής. Η ενσωμάτωση μιας αφήγησης μέσα σε μιαν άλλη ονομάζεται εγκιβωτισμός*

*ε) είναι η προσωρινή διακοπή της φυσικής ροής των γεγονότων και η αναφορά σε άλλο θέμα που δε σχετίζεται άμεσα με την υπόθεση του έργου*

*στ) με την οποία προετοιμάζεται ψυχολογικά ο αναγνώστης για ό, τι ακολουθήσει*

*ζ) ένα μελλοντικό γεγονός του μύθου προετοιμάζεται κατάλληλα, για να το δεχθεί ο αναγνώστης ως κάτι το απόλυτα λογικό και φυσικό*

* *ο χρόνος της αφήγησης μπορεί να είναι μικρότερος από τον χρόνο της αφήγησης. Τεχνικές με τις οποίες συντομεύει ο χρόνος είναι:*
* *η επιτάχυνση: συνοπτική παρουσίαση γεγονότων με μεγάλη διάρκεια*
* *η παράλειψη: η μη αναφορά κάποιων γεγονότων*
* *η περίληψη: συνοπτική παρουσίαση ενδιάμεσων γεγονότων*
* *η έλλειψη/ αφηγηματικό κενό: παράλειψη γεγονότων που εννοούνται εύκολα*
* *τεχνική με την οποία διευρύνεται ο χρόνος της αφήγησης είναι η επιβράδυνση: γεγονότα που έχουν μικρή διάρκεια παρουσιάζονται εκτεταμένα. Οι αναδρομικές αφηγήσεις, οι περιγραφές και η εγκιβωτισμένη αφήγηση αποτελούν επιβράδυνση*
* *ο χρόνος της αφήγησης έχει την ίδια διάρκεια με τον χρόνο της ιστορίας, οπότε έχουμε τη λεγομένη ισοχρονία. Υπάρχει κυρίως στους διάλογους , « σκηνή» και στους εσωτερικούς μονολόγους*